Միդուեյ (ֆիլմ)

«Միդուեյ» (), Ռոլանդ Էմերիխի գեղարվեստական ֆիլմը պատմական դրամայի և մարտաֆիլմի ժանրում։ Սցենարը գրել է Ուես Թուքը։ Գլխավոր դերերը կատարում են Վուդի Հարելսոն, Լյուկ Էվանսը և Մենդի Մուր։ Ֆիլմը վարձույթի է հանվել 2019 թվականի նոյեմբերի 8-ին։

Սյուժե 
Ֆիլմը պատմում է Միդուեյի համար մղված մարտի մասին, որը տեղի է 1942 թվականին։ Մարտը դարձել է որոշիչ իրադարձություններից մեկը Երկրորդ համաշխարհային պատերազմի խաղաղօվկիանոսյան ռազմական թատերաբեմում։ Կենտրոնում ամերիկյան ու ճապոնական էսկադրաների բախումն է Միդուեյ օղակակղզու շրջանում։ Ճապոնական ավիացիայի հարձակումից հետո մարտի ելքը որոշել է ամերիկյան վայրասլաց ռմբակոծիչների պատասխան գրոհը, որից հետո հակառակորդն սկսել է նահանջել։

Դերերում 
 Վուդի Հարելսոն – ադմիրալ Չեստեր Նիմից
 Լյուկ Էվանս – հրամանատար Քլարենս Մաքքլասկի
 Մենդի Մուր – Աննա Բեստ
 Պատրիկ Ուիլսոն – հրամանատար Էդվին Լեյթոն
 Բրեննան Բրաուն – հրամանատար Ժոզեֆ Ռոչֆորտ
 Էդ Սքրեյն – լեյտենանտ Դիք Բեստ
 Աարոն Էկհարտ – փոխգնդապետ Ջեյմս Դուլիթլ
 Նիք Ջոնաս – ավիամեխանիկ Բրունո Գայդո
 Դենիս Քուեյդ – ծովակալ Ուիլյամ Հոլսի
 Քայան Ջոնսոն – Ջեյմս Մյորեյ
 Լյուկ Քլեյթնանկ – լեյտենանտ Քլարենս Էռլ Դիքինսոն
 Դարեն Քրիս – հրամանատար Յուջին Լինդսի
 Ալեքսանդր Լյուդվիգ – լեյտենանտ Ռոյ Փիրս 
 Բրենդոն Սքլիներ – Ջորջ Գեյ
 Ջեյմս Քարպինելո – կապիտան Ուիլյամ Բրոքման
 Խիրոակի Շինտանի – կայսր Հիրոհիտո
 Իդա Հիրոմոտա – վարչապետ Հիդեկի Տոձիո 
 Տադանոբու Ասանո – ծովակալ Թամոն Յամագուտի
 Էտցուսի Տոյոկավա – ծովակալ Իրորոկու
 Ձյուն Կունիմուրա – փոխծովակալ Տյուիտի Նագումո
 Հիրո Կանագավա – հրամանատար Իսամո Ֆուձիտա
 Փիթեր Շինկոդա – կապիտան Մինորու Գենդա

Արտադրություն 
2017 թվականի մայիսի 23-ին հայտարարվել է, որ Ռոլանդ Էմերիխը՝ որպես ռեժիսոր, նկարահանելու է «Միդուեյ» վերնագրով ֆիլմ Երկրորդ համաշխարհային պատերազմի մասին։ 2018 թվականի ապրիլին Վուդի Հարելսոնը և Մենդի Մուրը միացել են ֆիլմի դերասանական կազմին։ 2018 թվականի հուլիսին Լյուկ Էվանսը քասթինգի է մասնակցել հրամանատար Քլարենս Մաքքլասկիի դերի համար, որն արժանացել է ռազմածովային խաչի Միդեույի մարտում իր ունեցած դերակատարման համար։ Ռոբի Բաունհարթերը միացել է նկարահանումներին որպես կինոօպերատոր։

Օգոստոսին դերասանական կազմին են միացել նաև Պատրիկ Ուիլսոնը, Էդ Սքրեյնը, Աարոն Էկհարտ), Նիք Ջոնասը, Տադանոբու Սանոն և Դենիս Քուեյդը։ Դարեն Քրիսը, Ալեքսանդր Լյուդվիգը և Բրենդոն Սքլիները դերասանական կազմում ընդգրկվել են սեպտեմբերին։

Նկարահանումներ 
Ֆիլմի նկարահանումներն սկսվել են 2018 թվականի սեպտեմբերի 5-ին Հոնոլուլուում։ Ֆիլմի նկարահանումներն անցկացվել են նաև Մոնրեալում։

Թողարկում 
Ֆիլմը թողարկվել է 2019 թվականի նոյեմբերի 8-ին՝ Վետերանների օրվա ուիքենդին։

Մարքեթինգ 
Ֆիլմի թիզերային ազդագիրը թողարկվել է 2019 թվականի հունիսի 4-ին, երբ նշվում էր Միդուեյի ճակատամարտի 77-րդ տարին։ Ֆիլմից տեսարաններ ներկայացնող տասներեք նկարների հավաքածուն թողարկվել է 2019 թվականի հունիսի 26-ին, իսկ նրա առաջին թրեյլերը՝ հաջորդ օրը (հունիսի 27)։ Ֆիլմի երկրորդ և վերջին թրեյլերը թողարկվել է 2019 թվականի սեպտեմբերի 12-ին, իսկ նրա թատերական ազդագիրը՝ սեպտեմբերի 25-ին։ Ընդհանուր առմամբ Lionsgate  ստուդիան ֆիլմի գովազդման վրա ծախսել է $40 մլն։

Ծանոթագրություններ

Արտաքին հղումներ 
 Ֆիլմի մասին Ռոջեր Էբերտի կայքում

Ամերիկյան պատմական ֆիլմեր
Ամերիկյան մարտաֆիլմեր
Ամերիկյան դրամա ֆիլմեր
Ամերիկյան ռազմական ֆիլմեր
2019 ֆիլմեր
Ռոլանդ Էմերիխի ֆիլմեր
Անգլերեն ֆիլմեր
Ֆիլմեր Երկրորդ համաշխարհային պատերազմի մասին
Իրական դեպքերի հիման վրա նկարահանված ֆիլմեր
Lionsgate ֆիլմեր
Ամերիկյան ֆիլմեր
Ամերիկյան կինոէպոպեաներ
2010-ականների պատմական ֆիլմեր
Ամերիկյան թրիլեր ֆիլմեր
2010-ականների դրամա ֆիլմեր
Summit Entertainment ֆիլմեր